
ประกาศองค์การบริหารส่วนตำบลมะม่วงสองต้น
เรื่อง   รับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้าง
-------------------------------



ด้วยองค์การบริหารส่วนตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช มีความประสงค์จะรับสมัครบุคคลเพื่อบรรจุแต่งตั้งเป็นพนักงานจ้างขององค์การบริหารส่วนตำบล ประจำปีงบประมาณ  พ.ศ.๒๕๕๕   จำนวน  ๑  ตำแหน่ง  ๑  อัตรา เพื่อปฏิบัติงานในองค์การบริหารส่วนตำบล มะม่วงสองต้น  


อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช(ก.อบต.จังหวัด)  เรื่องหลักเกณฑ์และเงื่อนไขเกี่ยวกับพนักงานจ้าง  ลงวันที่  ๒๖  กรกฎาคม  ๒๕๔๗  จึงประกาศ  รับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้างตามภารกิจ   ดังนี้
1. ตำแหน่งที่รับสมัคร
๑.๑ ประเภท พนักงานจ้างตามภารกิจ
ตำแหน่ง 
- พนักงานผลิตน้ำประปา      

จำนวน  ๑  อัตรา


๒. คุณสมบัติของผู้มีสิทธิสมัคร


ผู้ซึ่งจะได้รับการจ้างเป็นพนักงานจ้าง  ต้องมีคุณสมบัติและไม่มีลักษณะต้องห้าม  ดังต่อไปนี้  



(๑)  มีสัญชาติไทย
(๒)  มีอายุไม่ต่ำกว่าสิบแปดปีบริบูรณ์ และไม่เกิน ๖๐ ปี

  


(๓)  ไม่เป็นบุคคลล้มละลาย




(๔)  ไม่เป็นผู้มีกายทุพพลภาพ  จนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือน  ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล



(๕) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง



(๖) ไม่เป็นผู้ดำรงตำแหน่งผู้บริหารท้องถิ่นคณะผู้บริหารท้องถิ่นสมาชิกสภาท้องถิ่น
  


(๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ




(๘) ไม่เคยเป็นผู้ถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ












(๙) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น



๒./๓.หน้าที่......

๓. หน้าที่ความรับผิดชอบ  ลักษณะงานที่ปฏิบัติ  คุณสมบัติเฉพาะตำแหน่ง  
ค่าตอบแทนและระยะเวลาการจ้าง

๓.๑  ประเภท  พนักงานจ้างตามภารกิจ  

๓.๑.๑ ตำแหน่ง    พนักงานผลิตน้ำประปา
หน้าที่และความรับผิดชอบ
ปฏิบัติหน้าที่เกี่ยวกับการผลิตน้ำประปา  จัดหาน้ำสะอาดบริการประชาชน  บริการผู้ใช้น้ำประปา  ภายใต้การกำกับตรวจสอบของหัวหน้างาน  และปฏิบัติงานอื่น  ตามที่ผู้บังคับบัญชามอบหมาย



ลักษณะงานที่ปฏิบัติ
ผลิตน้ำประปา ควบคุม  ดูแล  ซ่อมบำรุง  และรักษาระบบประปา  ขององค์การบริหารส่วนตำบลมะม่วงสองต้น  ให้อยู่ในสภาพปฏิบัติงานได้ตลอดเวลา  



คุณสมบัติเฉพาะสำหรับตำแหน่ง
ประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ทางช่างก่อสร้าง 
ช่างสำรวจ ช่างโยธา เทคนิควิศวกรรมโยธา เทคนิควิศวกรรมสำรวจ หรือทางอื่นที่ ก.อบต. กำหนด  ว่าใช้เป็นคุณสมบัติเฉพาะสำหรับตำแหน่งนี้ได้  หรือมีประสบการณ์ในงานที่เกี่ยวข้องไม่ต่ำกว่า  ๕ ปี
ค่าตอบแทน
                               - จะได้รับค่าตอบแทนเดือนขั้นต่ำของ จ.๑ เงิน ๖,๐๕๐- บาท (-หกพันห้าสิบบาทถ้วน.-)



- เงินเพิ่มค่าครองชีพพิเศษชั่วคราว เดือนละ ๒,๑๕๐.-บาท (-สองพันหนึ่งร้อยห้าสิบบาทถ้วน.-)



รวมเป็นเงินทั้งสิ้น  ๘,๒๐๐.- บาท  (-แปดพันสองร้อยบาทถ้วน.-)
ระยะเวลาการจ้าง
- คราวละไม่เกิน ๔ ปี 
 ๔. วัน เวลา และสถานที่รับสมัครสอบ
 ผู้สนใจสามารถสอบถาม ขอดูรายละเอียดและยืนใบสมัครพร้อมหลักฐานด้วยตนเอง   ได้ที่  สำนักงานปลัดองค์การบริหารส่วนตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช   ตั้งแต่วันอังคาร ที่ ๒๒  พฤศจิกายน ๒๕๕๔ ถึงวันพุธ ที่ ๓๐ พฤศจิกายน  ๒๕๕๔ ตั้งแต่เวลา  ๘.๓๐ น.ถึง ๑๖.๓๐ น. ในวันและเวลาราชการ โทรศัพท์ ๐๗๕-๓๑๐๕๕๐ ,ทั้งนี้จะประกาศรายชื่อผู้มีสิทธิสอบ วันศุกร์ ที่  ๒  ธันวาคม  ๒๕๕๔  
 
    ๕. เอกสารและหลักฐานที่ต้องนำมายื่นพร้อมใบสมัคร

     ผู้สมัครต้องยื่นใบสมัครด้วยตนเองต่อเจ้าหน้าที่รับสมัครสอบพร้อมหลักฐาน  ดังนี้



(๑) รูปถ่ายหน้าตรง ไม่สวมหมวก และไม่ใส่แว่นตาดำ  ขนาด ๑ นิ้ว หรือ ¾ ซ.ม. ถ่ายครั้งเดียวกันไม่เกิน ๑ ปี    (นับถึงวันรับสมัคร)      


จำนวน  ๒  รูป  



(๒) สำเนาประกาศนียบัตร/วุฒิการศึกษา  

จำนวน  ๑  ฉบับ


(๓) สำเนาทะเบียนบ้าน



จำนวน  ๑  ฉบับ




(๔) สำเนาบัตรประจำตัวประชาชน


จำนวน  ๑  ฉบับ



(๕) ใบรับรองแพทย์  (ออกไม่เกิน ๑ เดือน)

จำนวน  ๑  ฉบับ


(๖) เอกสารอื่น ๆ  เช่น  ทะเบียนสมรส  ใบเปลี่ยนชื่อ  นามสกุล  (ถ้ามี)
๓./ หากตรวจสอบ.....
หากตรวจสอบภายหลังว่าผู้สมัครให้ข้อมูลที่เป็นเท็จหรือมีคุณสมบัติไม่ครบถ้วนตามที่
กำหนดจะถือว่าเป็นผู้ขาดคุณสมบัติในการสมัครและไม่มีสิทธิในการบรรจุเป็นพนักงานจ้าง

      
๖. ค่าธรรมเนียมในการสมัครสอบ

     ผู้สมัครต้องเสียค่าธรรมเนียมในการสมัครสอบ  ดังนี้

๖.๑ ประเภท พนักงานจ้างตามภารกิจ 

ตำแหน่งละ  ๑๐๐  บาท


๗. หลักเกณฑ์และวิธีการคัดเลือก

      ๗.๑ ทดสอบความรู้ความสามารถ ทักษะการปฏิบัติหน้าที่ โดยวิธีสอบข้อเขียน (๑๐๐  คะแนน)

      ๗.๒  ทดสอบความเหมาะสมกับตำแหน่ง  โดยวิธีการสัมภาษณ์  (๑๐๐  คะแนน)

๘. เกณฑ์การตัดสิน


ผู้ที่ผ่านการคัดเลือกจะต้องมีผลคะแนนการทดสอบความรู้ความสามารถและทักษะในการปฏิบัติหน้าที่ (สอบข้อเขียน) และความเหมาะสมกับตำแหน่ง  (การสัมภาษณ์)  ซึ่งจะพิจารณาถึงความรู้ความสามารถ  ความพร้อม การอุทิศตนเพื่อราชการและส่วนรวม  ทั้งสองภาครวมกันไม่ต่ำกว่าร้อยละ ๖๐  

๙. วัน เวลา และสถานที่สอบคัดเลือก


จะดำเนินการสอบคัดเลือก ณ องค์การบริหารส่วนตำบลมะม่วงสองต้น ตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช  ตามรายละเอียดดังนี้
	วันที่
	เวลา
	การทดสอบ

	วันพฤหัสบดี ที่ ๘  ธันวาคม ๒๕๕๔
	๐๙.๓๐ – ๑๑.๐๐ น.

	๑. ทดสอบความรู้ความสามารถและทักษะในการปฏิบัติหน้าที่ (สอบข้อเขียน)


ประกาศรายชื่อผู้สอบข้อเขียนผ่าน  ในวันศุกร์ ที่  ๙  ธันวาคม  ๒๕๕๔ 
	วันที่
	เวลา
	การทดสอบ

	วันอังคาร ที่ ๑๓ ธันวาคม  ๒๕๕๔
	๐๙.๓๐ – ๑๑.๐๐ น.
	๒. ทดสอบภาคความเหมาะสมกับตำแหน่ง (สอบสัมภาษณ์)


๑๐. การประกาศบัญชีรายชื่อผู้ผ่านการคัดเลือก


๑๐.๑ ประกาศบัญชีรายชื่อผู้ผ่านการคัดเลือกเป็นพนักงานจ้างขององค์การบริหารส่วนตำบลมะม่วงสองต้น  ในวันพุธ ที่  ๑๔  ธันวาคม  ๒๕๕๔  จะเรียงลำดับผู้ที่ผ่านการคัดเลือกจากผู้ที่มีคะแนนสูงสุดลงมาตามลำดับในกรณีที่มีผู้ผ่านการคัดเลือกได้คะแนนรวมเท่ากัน  จะพิจารณาให้ผู้ที่สมัครสอบและได้หมายเลขประจำตัวสอบก่อนเป็นผู้อยู่ในลำดับที่สูงกว่า  
๑๐.๒ องค์การบริหารส่วนตำบลมะม่วงสองต้น  จะขึ้นบัญชีผู้ผ่านการคัดเลือกแต่ละตำแหน่ง ไว้เป็นเวลาไม่เกิน  ๑  ปีนับตั้งแต่วันที่ประกาศขึ้นบัญชี  แต่ถ้ามีการสรรหาหรือมีการสรรหาอย่างเดียวกันและได้ขึ้นบัญชีผู้ผ่านการคัดเลือกใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก
๑๐.๓ ผู้ไม่มารายงานตัวต่อองค์การบริหารส่วนตำบลมะม่วงสองต้นหรือไม่อาจปฏิบัติหน้าที่ตามกำหนดเวลาตามสัญญาจ้าง  ให้ถือว่าผู้นั้นสละสิทธิในการบรรจุแต่งตั้ง  เว้นแต่มีเหตุจำเป็นและได้มีหนังสือส่งไปทางไปรษณีย์ลงทะเบียนแจ้งให้ทราบล่วงหน้าไม่น้อยกว่า  ๑๐  วัน  นับตั้งแต่วันที่ที่ไปรษณีย์รับลงทะเบียน



๔./๑๑.การสั่งจ้าง

๑๑. การสั่งจ้างและแต่งตั้ง


องค์การบริหารส่วนตำบลมะม่วงสองต้น  จะสั่งจ้างและแต่งตั้งผู้ที่ผ่านการคัดเลือกเรียงตามลำดับที่ได้ประกาศไว้  ภายหลังได้รับความเห็นชอบอนุมัติให้เป็นพนักงานจ้าง  จากคณะกรรมการ-พนักงานส่วนตำบลจังหวัดนครศรีธรรมราช (ก.อบต.จังหวัด)



จึงประกาศให้ทราบโดยทั่วกัน



ประกาศ    ณ  วันที่   ๑๑   เดือน พฤศจิกายน  พ.ศ. ๒๕๕๔



                  (นายมณี  จารีย์)
          นายกองค์การบริหารส่วนตำบลมะม่วงสองต้น
